b'\n_START_ARTICLE_\nTo se zgodi porednim fantom\n_START_SECTION_\nVsebina\n_START_PARAGRAPH_\nZgodba se odvija sredi vro\xc4\x8dega poletja, ko policijski in\xc5\xa1pektor Viktor Kobal, samec srednjih let, z jamico v bradi in du\xc5\xa1i, za\xc4\x8dne re\xc5\xa1evati umor bogatega denacionalizacijskega upravi\xc4\x8denca Edvarda Petelinska. Mrtvega ga je na\xc5\xa1la njegova \xc5\xbeena, ki postane osumljenka. Med re\xc5\xa1evanjem primera in\xc5\xa1pektor naleti tudi na vpletenost podjetja Codex, ki je Petelinsku pred smrtjo posodilo veliko vsoto denarja. Krog osumljencev se pove\xc4\x8duje, ne zmanj\xc5\xa1a ga niti pogovor z bratom umorjenega, ki ga je zadnji videl \xc5\xbeivega in podnajemniki vile, ki jo je Petelinsek dobil po denacionalizaciji. Bolj kot in\xc5\xa1pektor raziskuje, ve\xc4\x8d sledi odkriva in na koncu tudi odkrije skrivnostnega morilca Edvarda Petelinska.\n_START_SECTION_\nZbirka\n_START_PARAGRAPH_\nRoman je iz\xc5\xa1el v zbirki \xc5\xbdepnice.'